Ранните им контакти с испанците били ограничени до южната част на територията им. През 1776 г. Хосе Канисарес прекосява територията на миуоките и достига до южните граници на нисенан. През 1808 г. Габриел Морага пресича територията им. През 1813 г. близо до устието на Косумнъс се състои голяма битка между миуоките и испанците на Луис Аргуло. В края на 1820-те Компанията Хъдсън Бей основава ловни лагери в територията им. През 1833 г. голяма епидемия от малария, преминала през северната и централна част на долината на Сакраменто, унищожава до 75 от населението в региона. Нещата се влошават още повече по време на Златната треска от 1848 г. Хиляди миньори и авантюристи дошли в територията им и племето постепенно било почти унищожено.